Pravi mi, sunačce, gospoje od vila
Pravi mi, sunačce, gospoje od vila,
   me želno srdačce kamo si jur dila?
   jer ga nî pri meni, odkoli pozrih ja
   tvoj obraz rumeni u kom sva slava sja.
Ako ga s' ubila tom tvojom kriposti,
   koju s' čâs dobila tvojojzi liposti?
   ubivši jednu stvar bez nijedne uzroči
   koja ti nikadar nî bila s priroči.
To li ga sahrani tva lipos, sunačce,
   jednom prit ne brani me vidit srdačce,
   da ga se nagledam kon tvoje radosti
   i da ga još predam tvojojzi mladosti.

Hrvatsko 16. stoljeće